**MWONGOZO WA KUSAHIHISHA**

1. **LAZIMA**

**Kutokea kwa mafuriko nchini kumechochewa na ukosefu wa mikakati endelevu ya kuhifadhi mazingira. Wewe ni mhariri wa Gazeti la Mwangaza. Andika tahariri huku ukipendekeza hatua zinazoweza kuchukuliwa na wadau ili kukabiliana na changamoto hii.**

1. Muundo/Sura
2. Kichwa
* Jina la gazeti libainishwe
* Tarehe,mwezi na mwaka wa chapisho iwekwe bayana
* Mada ya tahariri iandikwe kwa herufi kubwa na kupigiwa mstari

ii) Utangulizi

* Utangulizi ufafanue mfupi wa mada husika kwa aya moja.

iii) Mwili/Maendelezo

* Maelezo yote yanayotolewa kuhusiana na mada yapangwe kiaya.
* Kila dhana itolewe ufafanuzi wa kina

iv) Hitimisho

* Hitimisha kwa kuandika jina na Cheo yaani Mhariri au Mhariri Mkuu

GAZETI LA MWANGAZA ALHAMISI, JULAI 19, 2024

MIKAKATI ENDELEVU YA KUHIFADHI MAZINGIRA

Au

GAZETI LA MWANGAZA

ALHAMISI, JULAI 19, 2024

MIKAKATI ENDELEVU YA UHIFADHI WA MAZINGIRA

Mtahiniwa aangazie kwa kina mikakati anuai ya kuhifadhi mazingira.

1. Maudhui

Baadhi ya hoja:

1. Serikali kuhimiza umma kujenga mazoea ya kutumia kawi safi
2. Kupunguza utumizi wa kemikali katika shughuli za kilimo mashambani
3. Serikali kuweka mikakati ya kudhibiti ongezeko la watu kupitia njia mbalimbali za upangaji uzazi ili kupunguza shinikizo kwa maliasili
4. Kupunguza shughuli za kilimo karibu na vinamasi ili kudumisha na kuhifadhi mfumoikolojia
5. Wananchi wahimizwe kupanda miti na ambayo ni muhimu katika mchakato wa usafishaji wa hewa
6. Kupiga marufuku ukataji miti wa kiholela
7. Sheria kali ziwekwe dhidi ya uchafuzi na wachafuzi wa mazingira
8. Kupunguza utumizi wa kawi kisuku na ambayo huchangia pakubwa uchafuzi wa mazingira
9. Wamiliki wa viwanda kuhimizwa kusafisha moshi unaoachiliwa hewani
10. Wamiliki wa viwanda kuhimizwa kutoachilia majitaka kwenye mito,maziwa,bahari au na vinamasi ili kupunguza uchafuzi
11. Kuimarisha utumizi wa teknolojia katika kudhibiti uchafuzi.Vifaa maalum kutumiwa ili kupima viwango vya uchafuzi wa hewa na kuchukua hatua madhubuti
12. Kudhibiti shughuli za ufugaji ili kupunguza shinikizo dhidi ya maliasili;maji na mimea
13. Kuhimiza utumizi wa kawi ya jua badala ya kutegemea kuni na mafuta katika shughuli za nyumbani
14. Kuhimiza utumizi wa magari yanayotumia kawi ya jua badala ya injini za mafuta
15. Wananchi wahimizwe kuzingatia utumizi wa njia mbadala za usafiri badala ya kutegemea sana magari hususan safari za kitalifa. Km baiskeli ama hata kutumia miguu
16. Punguza na kudhibiti matumizi ya kawi nyumbani na hata ofisini kwa kununua vifaa vinavyotumia kawi chache

Tanbihi

Mtahiniwa ajadili angalau hoja nane

Mtahiniwa akikosa kuzingatia sura mwafaka ya tahariri atozwe alama 4S za sura baada ya kutuzwa

Ikiwa mtahiniwa atazingatia sura ya tahariri lakini apotoke kimaudhui, asipite kiwango cha D 04/20

1. **Matokeo ya mtihani wa kitaifa katika masomo ya Kiswahili na Kiingereza yamekuwa yakidorora kote nchini. Wewe ni mwanahabari wa nyanjani. Umepata nafasi kumhoji mkuu wa Idara ya Lugha katika shule ya Hekima kuhusu mikakati ambayo imewekwa ili kurekebisha hali hii. Andika mahojiano.**
* Hii ni insha ya mahojiano.
* Hii ni insha ya kiuamilifu ambapo utahini wake unahusu vipengele viwili vikuu; sura na maudhui.
* Mahojiano haya yanawashirikisha wahusika wawili; Mwanahabari na Mkuu wa Idara
1. Sura:
* Insha idhihirishe sura kamili ya insha ya mahojiano.
1. Kichwa
* Insha iwe na kichwa; kichwa kiwe kikamilifu;
1. Mahojiano ni baina ya nani.
2. Mahojiano yanafanyika wapi.
3. Yanahusu nini (mada).
4. Neno ‘mahojiano’ sharti lijitokeze katika kichwa.
5. Kichwa kiandikwe kwa herufi kubwa na kupigwa mstari.

Mfano;

MAHOJIANO BAINA YA MWANAHABARI NA MKUU WA IDARA KUHUSU NAMNA YA KUBORESHA MATOKEO

1. Utangulizi.
* Huandikwa chini ya kichwa.
* Utangulizi ujumuishe maelezo mafupi kuhusu hali na mazingira ya mahojiano.
* Mahojiano yanaweza kuanza kwa makaribisho.
* Majina ya wahusika yaandikwe upande wa kushoto mwa ukurasa na kutenganisha na koloni:
* Katika sehemu ya mwili, mahojiano yasitawaliwe na mhusika mmoja; mhoji aulize maswali ya kudadisidadisi.

MWANAHABARI: Hujambo mwalimu (akimpa mkono)

MKUU WA IDARA: (kwa tabasamu) Sijambo.

MWANAHABARI: (karibu katika mahojiano yetu ya leo. (akimwashiria aketi). tutaangazia mikakati ya kuboresha matokeo katika masomo ya lugha

1. HITIMISHO
* Katika kuhitimisha, mhoji amshukuru mhojiwa kwa nafasi na muda wake.
* Mhojiwa amshukuru mhoji kwa kumpa fursa ya kujieleza na kufafanua mikakati yake ya kuboresha matokeo ya masomo ya lugha
1. Maudhui.

Namna ya kuboresha matokeo katika shule ya upili ya Hekima

1. Shule kununua vitabu vya kutosha
2. Shule kuajiri waalimu zaidi
3. Wanafunzi kushirikishwa katika makongamano ya ndani na ya nje
4. Kuwaalika wataalamu wa lugha kuwapa wanafunzi motisha na ari ya kusoma lugha
5. Kuwepo kwa vipindi vya ziada
6. Wanafunzi dhaifu kupewa muda zaidi ili kujiboresha
7. Kukamilishwa kwa silabasi mapema ili kutoa fursa ya vipindi vya udurusu
8. Wanafunzi kuelezwa kuhusu umuhimu na nafasi ya lugha katika ulimwengu wa sasa
9. Kubuniwa kwa vyama vya lugha shuleni ili kuwapa wanafunzi jukwaa la kujikuza kibinafsi
10. Matumizi ya vifaa vya kiteknolojia
11. Kuanzishwa kwa maabara ya somo; kutekelezea shughuli za masomo ya lugha za nje na ndani ya darasa
12. Kutenga siku maalum katika kalenda ya shule kusherehekea lugha ili kuwatia wanafunzi hamasa

Tanbihi

Mtahiniwa ajadili angalau hoja nane

Mtahiniwa akikosa kuzingatia sura mwafaka ya mahojiano atozwe alama 4S za sura baada ya kutuzwa.

B- 11/20-4S= 07

Ikiwa mtahiniwa atazingatia sura ya mahojiano lakini apotoke kimaudhui, asipite kiwango cha D 04/20

Ni muhimu ikumbukwe kuwa hatua hizi tayari zimechukuliwa. Ikiwa mtahiniwa atapendekeza(wakati ujao) atakuwa amepotoka kimaudhui. Asipite kiwango cha

D+ 04/20

3. **Tunga kisa kinachodhihirisha maana ya methali ifuatayo:**

**Maji yakimwagika hayazoleki.**

Hii ni insha ya methali.

Mtahiniwa abuni kisa kinachodhihirisha hali ifuatayo:

Mambo yameharibika na hayawezi kurekebishika na hata kama yangeweza kurekebishika hayawi kama awali.

Mtahiniwa atunge kisa kitakachoonyesha hali ambayo imeharibika kiasi kwamba hata juhudi za aina gani zifanywe hali hiyo haiwezi kurejelea hali ya awali.

Pande zote mbili za methali zijitokeze: Maji kumwagika (hali kuharibika) hayazoleki (juhudi zinazofanywa kurekebisha hali bila ufanisi wowote)

4**. Andika insha itakayomalizikia kwa …nilitazama nyuma iliyojawa na giza totoro, nikabaini kwamba kama sio ushirikiano wa dhati, nafsi zetu zingetuama katika bahari isiyo na kina.**

* Mtahiniwa ahitimishe kwa kauli aliyopewa
* Msimulizi ajiusise kwa njia moja au nyinine.
* Asimulie maisa yake ya awali yaliyojaa changamoto (giza) matatizo anuwai.
* Matatizo haya yamwatiri yeye mwenyewe au hata yeye na wenzake.
* Msimulizi aonyese juhudi / bidi walizotilia kukabiliana na changamoto hizi.
* Msimulizi aonyeshe kufaulu kwake kulitokana na juhhudi za pamoja.

Tanbihi

1. Pawepo na changamoto / matatizo
2. Juhudi za wengi / ushirikiano
3. Kufaulu / kufanikiwa halafu

THE KENYA NATIONAL EXAMINATION COUNCIL

KENYA CERTIFICATE OF SECONDARY EDUCATION

KISWAHILI 102/1: INSHA

MWONGOZO WA KUSAHIHISHA INSHA(MWONGOZO WA KUDUMU) TOLEO LA 2023

1. UTANGULIZI

 Karatasi hii imedhamiria kutathmini uwezo wa mtahiniwa wa kuwasiliana na msomaji na kuwasilisha ujumbe kimaandishi, akizingatia mada aliyopewa. Mawasiliano haya yatategemea ukwasi wa lugha ya mtahiniwa. Kwa kutegemea maagizo ya swali lenyewe na umahiri wa lugha, ni lazima kutilia mkazo mtindo, mada na uwezo na mtahiniwa kufuata maagizo vilivyo. Mtahiniwa lazima aisome insha yote huku akizingatia sarufi, hijai, hoja, msamiati na mtindo ili aweze kuikadiria kwa kurejelea viwango mbalimbali vilivyopendekezwa. Viwango hivi ni A,B,C na D

2.0 VIWANGO VYA KUTATHMINIA

Vielekezi hivi ndivyo vitakavyomwezesha mtahini kumweka mtahiniwa katika viwango mbalimbali vya kiutendaji

2.1 KIWANGO CHA D KWA JUMLA (ALAMA 01-05)

1. Insha haieleweki kwa vyovyote vile;uwezo wa mtahiniwa wa kutumia lugha ni hafifu sana,hivi kwamba mtahini lazima afikirie kile mtahiniwa anajaribu kuwasilisha
2. Mtahiniwa hana uwezo wa kutumia maneno ya Kiswahili kwa njia inayofaa
3. Lugha ya mtahiniwa wa kiwango hiki ni hafifu mno, miundo ya sentensi ni mibovu kiasi kwamba insha inakosa muwala na mshikamano. Uakifishaji ni mbaya mno na makosa mengi mno ya sarufi na hijai
4. Mtahiniwa anayejitungia swali na kulijibu huwa katika kiwango hiki
5. Insha ya urefu wa robo ikadiriwe hapa

2.1.1 NGAZI MBALIMBALI ZA KIWANGO CHA D

2.1.2 D- (D YA CHINI) ALAMA 01 – 02

1. Insha haina mpangilio maalum na haieleweki kwa vyovyote vile.
2. Mtahiniwa anajitungia swali tofauti na kulijibu.
3. Mtahiniwa anaandika kwa lugha isiyo Kiswahili au kuchanganya ndimi.
4. Mtahiniwa ananakili swali au maswali na kuyakariri.
5. Mtahiniwa ananakili swali au kichwa tu.

2.1.3 D WASTANI ALAMA 03

1. Mtiririko wa mawazo haupo.
2. Mtahiniwa amepotoka kimaudhui.
3. Matumizi ya lugha ni hafifu mno.
4. Kuna makosa mengi ya kila aina.

2.1.4 D+ (D YA JUU) ALAMA 04 – 05

1. Insha huwa na makosa mengi ya kila aina, lakini unaweza kutambua kile ambacho mtahiniwa anajaribu kuwasilisha.
2. Hoja hazikuelezwa kikamilifu / mada haikukuzwa vilivyo.
3. Mtahiniwa hana uhakika wa matumizi ya lugha/anajaribu kutumia lugha ila hana hakika na matumizi ya vipengele vya lugha anavyoteua
4. Mtahiniwa hujirudiarudia.
5. Insha itakayozingatia sura lakini ikose maudhui ikadiriwe hapa.

2.2 KIWANGO CHA C KWA JUMLA (ALAMA 06-10)

1. Mtahiniwa anajaribu kuishughulikia mada japo hakuikuza na kuiendeleza vilivyo

2. Mtahiniwa anawasilisha ujumbe kwa njia isiyovutia/hana ubunifu wa kutosha

3. Mtahiniwa anaakifisha sentensi vibaya

4. Mtiririko wa mawazo unaanza kujitokeza japo kwa njia hafifu

5. insha ina makosa mengi ya sarufi,msamiati na tahajia (hijai)

6. insha yenye urefu wa nusu ikadiriwe hapa

2.2.1 NGAZI MBALIMBALI ZA KIWANGO CHA C

2.2.2 C – (C YA CHINI) ALAMA 06 – 07

1. Mtahiniwa ana shida ya kuwasilisha na kutiririsha mawazo yake.
2. Mtahiniwa hana msamiai wa kutosha wala miundo ya sentensi ifaayo.
3. Mtahiniwa anafanya makosa mengi ya sarufi,hijai na ya msamiati na insha haieleweki kwa urahisi.

2.2.3 C WASTANI (ALAMA 08)

1. Mtahiniwa anawasilisha ujumbe lakini kwa njia hafifu.
2. Dhana tofauti tofauti hazijitokezi wazi.
3. Mtahiniwa hana ubunifu wa kutosha.
4. Mtiriko wa mawazo ni hafifu na hana ufundi wa lugha unaofaa.
5. Amejaribu kuishughulikia mada aliyopewa.
6. Mtahiniwa ana shida ya uakifishaji.
7. Mtahiniwa anafanya makosa mengi ya sarufi, ya hijai na ya msamiati lakini bado insha inaeleweka.

2.2.4 C+ (C YA JUU) ALAMA 09 – 10

1. Mtahiniwa anawasilisha ujumbe vizuri akizingatia mada lakini kwa njia isiyokuwa na mvuto.
2. Dhana tofauti tofauti zimejitokeza japo kwa njia hafifu.
3. Kuna mtiririko wa mawazo japo hana ufundi wa lugha unaofaa.
4. Misemo na methali zimetumika kwa njia hafifu.
5. Ana shida ya uakifishaji.
6. Kuna makosa ya sarufi ya msamiati na ya hijai yanayoathiri mtiririko wa mawazo.

2.3 KIWANGO CHA B KWA JUMLA (ALAMA 11-15)

1. Katika kiwango hiki, mtahiniwa anaonyesha hali ya kuimudu lugha

2. Mtahiniwa anatumia miundo tofautitofauti ya sentensi vizuri

3. Mtahiniwa ana uwezo wa kutumia lugha kwa ufasaha

4. Mada imekuzwa na kuendelezwa kikamilifu

5. Insha ya urefu wa robo tatu ikadiriwe katika kiwango hiki

2.3.1 NGAZI MBALIMBALI ZA KIWANGO CHA B

2.3.2 B- (B YA CHINI) ALAMA 11 – 12

1. Mtahiniwa anawasilisha ujumbe vizuri kwa kueleza hoja tofauti tofauti akizingatia mada.
2. Mtahiniwa ana mtiririko mzuri wa mawazo.
3. Mtahiniwa anatumia mifano michache ya msamiati unaovutia.
4. Makosa yanadhihirika / ni kiasi.

2.3.3 B WASTANI ALAMA 13

1. Mtahiniwa anadhihirisha hali ya kuimudu lugha.
2. Mawazo ya mtahiniwa yanadhihirike akizingatia mada.
3. Mtahiniwa anateua na kutumia mifano michache ya msamiati mwafaka.
4. Sarufi yake ni nzuri.
5. Makosa ni machache.

2.3.4 B+ (B YA JUU) ALAMA 14 – 15

1. Mawazo ya mtahiniwa yanadhihirika na anajieleza waziwazi.
2. Mtahiniwa anawasilisha ujumbe kwa njia inayovutia na kwa urahisi akizingatia mada.
3. Mtahiniwa ana mchanganyiko mzuri wa msamiati unaovutia.
4. Sarufi yake ni nzuri.
5. Uakifishaji wake wa sentensi ni mzuri.
6. Makosa ni machache ya hapa na pale.

2.4.0 KIWANGO CHA A KWA JUMLA (ALAMA 16-20)

1. Mtahiniwa ana ubunifu wa mawazo(yenye uasilia) yanayodhihirika na kutiririka akizingatia mada

2. Mtahiniwa anadhihirisha ujuzi wa lugha yenye mnato

3. Ana uwezo wa kutumia tamathali za lugha ili kutoa hisia/hoja zake kwa njia bora na kwa urahisi

4. Umbuji wake unadhihirisha ukomavu na ukakamavu wake kimawazo

5. Insha ina urefu kamili na hoja tano au zaidi zilizofafanuliwa kikamilifu

2.4.1 NGAZI MBALIMBALI ZA KIWANGO CHA A

* + 1. A- (A YA CHINI) ALAMA 16 - 17
1. Mtahiniwa anadhihirisha ukomavu wa lugha.
2. Mawazo yake yanadhihirika na anaishughulikia mada.
3. Ana mtiririko na muumano mzuri wa mawazo.
4. Msamiati wake ni mzuri/mwafaka na unavutia.
5. Sarufi yake ni nzuri.
6. Anatumia miundo tofauti tofauti ya sentensi kiufundi.
7. Makosa ni machache yasiyokusudiwa.
	* 1. A WASTANI ALAMA 18
8. Mtahiniwa anawasilisha ujumbe vizuri kulingana na mada.
9. Anajieleza kikamilifu akitumia lugha yenye mnato.
10. Anatoa hoja zilizokomaa.
11. Anatumia msamiati wa hali ya juu na unaovutia zaidi.
12. Anatumia miundo tofauti tofauti ya sentensi kiufundi.
13. Makosa ni nadra kupatikana.

2.4.4 A+ (A YA JUU) 19 – 20

1. Mawazo yanadhihirika zaidi na mada imeshughulikiwa vilivyo.
2. Anajieleza kikamilifu akitumia lugha ya mnato.
3. Hoja zake zimekomaa na zinashawishi.
4. Msamiati wake ni wa hali juu na unaovutia zaidi.
5. Sarufi yake ni nzuri zaidi.
6. Anatumia miundo tofautitofauti ya sentensi, kiufundi.
7. Makosa yote kwa jumla hayazidi matano.

2.5 MUHTASARI WA VIWANGO MBALIMBALI

|  |  |  |
| --- | --- | --- |
| KIWANGO | NGAZI | ALAMA |
| A | A+AA- | 19-201816-17 |
| B | B+BB- | 14-151312-13 |
| C | C+CC- | 09-100806-07 |
| D | D+DD- | 04-050301-02 |

3.0 USAHIHISHAJI NA UTUZAJI KWA JUMLA

Ili kuikadiria insha ya mtahiniwa vyema bila kuongozwa na mtazamo-nafsi,mtahini sharti aisome insha yote akizingatia vipengele muhimu. Vipengele hivi ni maudhui,msamiati,mtindo, sarufi na hijai

* 1. Maudhui

1. Maudhui ni hoja au mambo yanayozungumziwa, kuelezwa au kuhadithiwa kwa mujibu wa mada iliyoteuliwa

2. Maudhui ndio hasa uti wa mgongo wa insha yoyote ile

3. Ubunifu wa mtahiniwa hukisiwa kwa kutathmini uzito wa maudhui yake kulingana na mada teule

 3.2 Msamiati

Msamiati ni jumla ya maneno yatumiwayo katika lugha husika. Mtahiniwa anatarajiwa kutumia msamiati unaoana na mada teule. Kutegemea ukwasi wa lugha,mtahiniwa anatarajiwa kuikuza mada kwa kuifinyanga lugha kiufundi. Ni muhimu kuelewa kwamba kutokana na maendeleo na ukuaji wa teknolojia na mawasiliano,maneno mapya yanaibuka kila kuchapo

 3.3 Mtindo

 Mtindo unahusu mambo kama vile:

* Matumizi yafaayo ya lugha kama vile; tamathali za usemi, kwa mfano, methali, misemo, sitiari na kadhalika
* Matumizi mwafaka ya msamiati unaohusiana na mada teule/matumizi ya sajili mwafaka
* Namna mtahiniwa/mwandishi anavyowaumba wahusika wake, kwa mfano kwa kuwapa majina ya majazi, kuwaua na kadhalika
* Matumizi ya vipengele vya tanzu nyingine za kimaandishi/kifasihi/kisanaa kama vile kutumia barua katika insha ya masimulizi

 3.3 Muundo

* Mpangilio wa kazi kiaya
* Mtiririko na mshikamano wa mawazo kiaya na katika insha nzima
* Hati nzuri na inayosomeka kwa urahisi
* Kuandika herufi vizuri kwa mfano Jj, Pp, Uu, Ww na kadhalika
* Sura ya insha - ondoa 4S ikiwa sura mwafaka haitazingatiwa; swali la kwanza, la kiuamilifu
* Unadhifu wa kazi ya mtahiniwa

 3.5 Sarufi

Sarufi ndio msingi wa lugha. Ufanisi wa mawasiliano hutegemea uwezo wa mtahiniwa wa kutunga sentensi sahihi zenye uwiano wa kisarufi. Mtahini ataonyesha makosa yote ya sarufi yaliyo katika insha anayosahihisha. Makosa ya sarufi huweza kutokea katika:

1. Matumizi yasiyofaa ya alama za uakifishaji
2. Kutumia herufi kubwa au ndogo mahali pasipo pake
3. Matumizi yasiyofaa ya ngeli na viambishi, viunganishi,nyakati,hali, vihusishi na kadhalika
4. Mpangilio usiofaa wa maneno katika sentensi
5. Mnyambuliko usiofaa wa vitenzi na nomino
6. Kuacha neno linalohitajika au kuongeza neno lisilohitajika katika sentensi

 Matumizi yafuatayo ya herufi kubwa yazingatiwe,

1. Mwanzo wa sentensi
2. Majina ya pekee
* Majina ya mahali,miji,nchi,mataifa na kadhalika
* Siku za juma,miezi n.k
* Mashirika,masomo,vitabu n.k
* Makabila, lugha n.k
* Jina la Mungu
* Majina ya kutambulisha hasa wanyama wa kufugwa,kwa mfano yale ya mbwa, Jak, Popi,Simba, Tomi,Foksi n.k
* Mwanzoni mwa kauli au usemi halisi

 3.6 Tahajia/Hijai

 Haya ni makosa ya kimaendelezo. Mtahini anashauriwa asahihishe huku akiyaonyesha yanapotokea kwa mara ya kwanza tu. Makosa ya tahajia huweza kutokea katika:

1. Kutenganisha neno kwa mfano ‘aliye kuwa’
2. Kuunganisha maneno kwa mfano ‘kwasababu’
3. Kukata silabi visivyo afikapo pambizoni. Mfano ‘ngan-o’
4. Kuandika herufi isiyofaa kwa mfano, ‘ongesa’
5. Kuacha herufi katika neno kwa mfano, ‘aliekuja’ badala ya ‘aliyekuja’
6. Kuongeza herufi katika neno mfano, ‘piya’ badala ya ‘pia’
7. Kuacha alama inayotarajiwa katika herufi kama vile j na i
8. Kukosa kuweka kistari cha kuendeleza neno ifikiapo pambizoni au kukiandika mahali pasipofaa
9. Kuacha ritifaa au kuiweka mahali pasipofaa, kwa mfano, ngombe, ngom’be, n’gombe, ngo’mbe
10. Kuandika maneno kwa kifupi kama vile k.v, v.v, n.k, k.m, na kadhalika
11. Kuandika tarakimu kwa mfano, 27-8-2021

 Muhimu

 Kosa la sarufi linalohusu nomino za pekee,liadhibiwe mara moja tu wala sio kwa kila kitengo

ALAMA ZA KUSAHIHISHA

===Hupigwa chini ya sehemu ambapo kosa la sarufi limetokea kwa mara ya kwanza tu.

\_\_\_ Hupigwa chini ya sehemu au neno ambapo kosa la hijai limetokea kwa mara ya kwanza tu.

√ Hutumiwa kuonyesha hoja inapokamilikia pambizoni kushoto.

 Hutumiwa kuonyesha kuachwa kwa neno / maneno.

√ Hutumiwa kuonyesha msamiati bora. Alama hii hutiwa juu ya neno lenyewe.

X Hutumiwa kuonyesha msamiati usiofaa. Alama hutiwa juu ya neno lenyewe.

Kila ukurasa uwe na alama ya √ chini katikati ili kuthibitisha kuwa mtahini ameupitia ukurasa huo.

Maelezo mafupi yanahitajika kuhusu tuzo iliyotolewa. Mathalani;

 ROBO TATU

 C 08

 20

 Udhaifu

 Urefu

 Maudhui

 Hijai

 Sarufi

UKADIRIAJI WA UREFU WA INSHA

Maneno 9 katika kila mstari kurasa mbili

Maneno 8 katika kila mstari kurasa mbili na robo

Maneno 7 katika kila mstari kurasa mbili na nusu

Maneno 6 katika kila mstari kurasa tatu

Maneno 5 katika kila mstari kurasa tatu na nusu

Maneno 4 katika kila mstari kurasa nne na nusu

Maneno 3 katika kila mstari kurasa sita

Kufikia maneno 174 Robo

Maneno 175-274 Nusu

Maneno 275-374 Robo tatu

Maneno 375 na zaidi Kamili

* 1. Mapendekezo kuhusu usahihishaji wa swali la kwanza

Hili ni swali la lazima kwa kila mtahiniwa. Swali hili kwa kawaida ni la kiuamilifu. Ni muhimu mtahiniwa azingatie mahitaji/masharti ya uandishi wa utungo wa kiuamilifu ambao amepewa. Kwa mfano, ikiwa ni hotuba, vipengele vya kimuundo na kimtindo vya hotuba vizingatiwe. Hata hivyo ni muhimu ikumbukwe kwamba sura au muundo wa utungo wowote ule ni kiwasilishio cha masuala lengwa. Kwa hivyo ni muhimu mtahiniwa azingatie maudhui/yaliyomo. Pamoja na maudhui na muundo, vipengele vingine vya kimawasiliano kama vile uteuzi wa msamiati, mtiririko na mshikamano wa mawazo sharti vizingatiwe

Muhimu;

* Ikiwa pana upungufu/udhaifu wa urefu-kipengele hiki kiwe cha kwanza chini ya udhaifu wa mtahiniwa
* Ikiwa ukurasa umejaa, udhaifu huu uandikwe pambizoni kulia